钦定古今图书集成/理学汇编/学行典/第269卷 > 吕徽之
## 钦定古今图书集成/理学汇编/学行典/第269卷 > 吕徽之

按《仙居县志》：“吕徽之，字起猷，号六松，长于诗。宋亡，隐
居万竹山中，渔樵自给。一日大雪，携楮币易粟，富家
闻其分韵赋诗，有得‘滕’字者，苦吟不就，徽之笑曰：‘何
不举滕王蛱蝶事’？众迎入请成之，援笔而就。随以昙
字请，亦立就交，啧啧叹服。问姓字不答，与之粟曰：‘吾
岂受不义者，必易之’。即刺船去，从而尾之，路甚迂僻。”
雪霁往访，见草屋低小，松萝翳然，四无人声。顷之童
子至，询所之，曰：“捕鱼溪上。”诣之，吕方舣舟，隔崖遥揖
曰：“诸公曷先如舍待我乎？”少选，徽之携鱼换酒归，尽
懽别。他日复往，已逸，莫知其处。